“กรุงเทพฯ” เช้านี้ PM 2.5 พุ่งติดอันดับ 6 เมืองคุณภาพอากาศแย่! เตือนปปช.ลดกิจกรรมกลางแจ้ง
“กรุงเทพฯ” เช้านี้ PM 2.5 พุ่งติดอันดับ 6 เมืองคุณภาพอากาศแย่! เตือนประชาชนระวังสุขภาพ ลดการทำกิจกรรมกลางแจ้ง
“กรุงเทพฯ” เช้านี้ PM 2.5 พุ่งติดอันดับ 6 เมืองคุณภาพอากาศแย่! เตือนประชาชนระวังสุขภาพ ลดการทำกิจกรรมกลางแจ้ง
3 ก.พ. 2563

กรมควบคุมมลพิษ รายงานข้อมูลคุณภาพอากาศ ประจำวันที่ 3 กุมภาพันธ์ 2563 เวลา 7.00 น. ระบุว่า ผลการติดตามตรวจสอบคุณภาพอากาศในพื้นที่กรุงเทพมหานครและปริมณฑล โดยกรมควบคุมมลพิษร่วมกับกรุงเทพมหานคร จำนวน 56 สถานี ตรวจวัดค่าได้ 42 – 77 ไมโครกรัม/ลูกบาศก์เมตร (ค่ามาตรฐานไม่เกิน 50 มคก./ลบ.ม) พบปริมาณฝุ่นละอองในภาพรวมเพิ่มขึ้นเกือบทุกพื้นที่จากเมื่อวาน
โดยพื้นที่ที่มีปริมาณฝุ่นละอองอยู่ในระดับเริ่มมีผลกระทบต่อสุขภาพ (พื้นที่สีส้ม) จำนวน 53 พื้นที่ ซึ่งพื้นที่ที่มีค่าฝุ่น PM 2.5 สูงสุดอยู่ที่ 77 มคก./ลบ.ม. คือ ริมถนนลาดพร้าว ซ.ลาดพร้าว 95 เขตวังทองหลาง แขวงทุ่งสองห้อง เขตหลักสี่ กรุงเทพฯ และ ต.ปากน้ำ อ.เมือง จ.สมุทรปราการ

ทั้งนี้ ประชาชนในพื้นที่ดังกล่าว ควรเฝ้าระวังสุขภาพ ลดระยะเวลาการทำกิจกรรมกลางแจ้ง สำหรับผู้ที่ต้องดูแลสุขภาพเป็นพิเศษแนะนำให้หากมีความจำเป็น ถ้าหากมีอาการทางสุขภาพควรปรึกษาแพทย์
ขณะที่ ข้อมูลจากแอปพลิเคชั่น Air Visual.com เว็บไซต์รายงานคุณภาพอากาศโลกแบบเรียลไทม์ ระบุเมื่อเวลา 09.50 น. ว่า สภาพอากาศโดยทั่วไปของกรุงเทพมหานคร ตามมาตรฐาน US AQI อยู่ที่ 183 (PM 2.5 อยู่ที่ 117.4 มคก./ลบ.ม.) ติดอันดับที่ 6 เมืองที่มีคุณภาพอากาศแย่ที่สุดในโลก


 
อนึ่ง ดัชนีคุณภาพอากาศ (AQI) คือระบบสำหรับการรายงานความรุนแรงของระดับคุณภาพอากาศ โดยระดับ 0-50 แสดงถึงอากาศดี ระดับ 51-100 ปานกลาง 101-150 ไม่ดีต่อสุขภาพสำหรับกลุ่มที่อ่อนไหว 151 – 200 ไม่ดีต่อสุขภาพ 201 – 300 ไม่ดีต่อสุขภาพมาก และ 301 – 500 เป็นอันตราย